La Equitativa (eraikina)

La Equitativaren egoitza Bilboko eraikina da. Iraganean La Equitativa aseguru-etxearen egoitza izan zen.

 Kokalekua 
Abando auzoan dago, Mazarredo zumarkalea eta Kolon Larreategi kalearen arteko izkinan.

 Historia 
1934an Manuel Ignacio Galindez arkitektoak estilo arrazionalistan diseinatu zuen .

1996ko abenduaren 17an, Eusko Jaurlaritzak monumentu izendatu zuen, Sailkatutako Kultura Ondasuna.

 Eraikina 
La Equitativa eraikina Bilboko zabalgunean dago, Albia lorategiaren plazan, eta 1930eko hamarkadako estilo arrazionalistakoa da.

Erabilpeneko bere tipologia-egitaraua, etxebizitzetarako eta bulegoetarako bitariko tipologi bati dagokio.

Bere kokapen tokia, eraikinaren prestakuntza orokorraren abiapuntua da, ebazpen simetriko baten bidez erabakitzen dena, ertzean, bere bi fatxadek formatzen duten angeluaren erdikarian dorre bat duela.

Bere altxaera, soto batean, beheko solairuan eta zazpi solairutan, azkenekoa atzeraemana, banaturik dago.


Eraikinaren oinaren ezaugarria da eskailera nagusia angeluaren erdikarian egotea, osterantzean, bere banaketa, konbentzionala da. Lehenengo solairua bulegoetarako jarria dago eta bere barneko aldean, egituraren eta itxieraren arteko banaketa nabarmentzen da eta bi fatxadetan zehar doan bao bat agertzen dela eta konposizio-banatzailetzat egiten duena eta euspenerako erlaitz zerrenda bat bezala egiten duena eta goiko hurrengo solairuko baoentzako karel bat bilakatzen dena.

Colon de Larreategi kalera ematen duen fatxada, biribildutako ertz batean bukatzen da, argia eta ikuspena irabazteko egina, baina hori, fatxada nagusia baino beheragoko mailan lortzen du.

Dorrea lehenengo solairuaren alturan jaiotzen da, teilatua pasa arteraino jarraitzen du eta angeluko baoz egindako ardatz batez zulatua dago.

Mazarredo kaleko fatxadak ditu apainketa-elementu garrantzitsuenak, esaterako, dorrea, ordularia, banderaren makila, ekitatearen jainkosa eta galerien barne alikatatua, bulegoen solairuaren altueran dago «La Equitativa» errotulua eta dorrea lau zubururen bitartez apaintzen da.

Baoak, galeriak enmarkatzen dituzten ardatzetan banatzen dira Mazarredo kaleko fatxadan eta Colon de Larreategi kaleko fatxadan kanporantz ateratako balkoietan.

 Erreferentziak 

 Ikus, gainera 
 Arkitektura arrazionalista
 La Equitativa eraikina Donostian.

 Kanpo estekak 

 Kultura Ondasun izendapena EHAAn

Kategoria:Mazarredo zumarkalea
Kategoria:Kolon Larreategi kalea
Kategoria:Abandoko eraikinak
Kategoria:Euskal Herriko arkitektura arrazionalista
Kategoria:Bizkaiko Kultura Ondasunak
Kategoria:1934an amaitutako eraikinak
Kategoria:Manuel Ignacio Galindezen eraikinak